b'\n_START_ARTICLE_\nEgilis Levitas\n_START_SECTION_\nBiografija\n_START_PARAGRAPH_\n1955 m. bir\xc5\xbeelio 30 d. gim\xc4\x97 Rygoje, Latvijoje. T\xc4\x97vas Janis Levitas buvo \xc5\xbeyd\xc5\xb3 kilm\xc4\x97s in\xc5\xbeinierius, motina Ingeborga vokie\xc4\x8di\xc5\xb3 kilm\xc4\x97s poet\xc4\x97. 1972 m. Egilis Levitas baig\xc4\x97 Rygos 2-\xc4\x85j\xc4\x85 vidurin\xc4\x99 mokykl\xc4\x85. Tais pa\xc4\x8diais metais kartu su \xc5\xa1eima emigravo \xc4\xaf Izrael\xc4\xaf, v\xc4\x97liau apsistojo Vakar\xc5\xb3 Vokietijoje. 1982 m. Hamburgo universiteto (Vokietija) Teis\xc4\x97s fakultete baig\xc4\x97 teis\xc4\x97s ir politini\xc5\xb3 moksl\xc5\xb3 (1986 m.) studijas._NEWLINE_Nuo 1984 m. iki 1986 m. Kylio universiteto Teis\xc4\x97s fakulteto mokslinis bendradarbis, advokatas, nuo 1989 m. iki 1991 m. Vokietijos ir Ryt\xc5\xb3 Europos studij\xc5\xb3 instituto (G\xc4\x97tingenas) mokslinis bendradarbis. _NEWLINE_1991 m. gr\xc4\xaf\xc5\xbeo \xc4\xaf Latvij\xc4\x85. Latvijos parlamento patar\xc4\x97jas tarptautin\xc4\x97s teis\xc4\x97s, konstitucin\xc4\x97s teis\xc4\x97s ir \xc4\xafstatym\xc5\xb3 reformos klausimais; Latvijos ambasadorius Vokietijoje ir \xc5\xa0veicarijoje (1992\xe2\x80\x931993 m.), Austrijoje, \xc5\xa0veicarijoje ir Vengrijoje (1994\xe2\x80\x931995 m.), Latvijos vicepremjeras ir Latvijos teisingumo ministras, einantis u\xc5\xbesienio reikal\xc5\xb3 ministro pareigas (1993\xe2\x80\x931994 m.)._NEWLINE_ESBO taikinimo teismo ir arbitra\xc5\xbeo taikintojas (nuo 1997 m.), Nuolatinio arbitra\xc5\xbeo teismo narys (nuo 2001 m.); nuo 1995 m. Europos \xc5\xbdmogaus Teisi\xc5\xb3 Teismo teis\xc4\x97jas (perrinktas 1998 m. ir 2001 m.), nuo 2004 m. gegu\xc5\xbe\xc4\x97s 11 d. Europos Teisingumo Teismo teis\xc4\x97jas. Nuo 2019 m. liepos 8 d. prad\xc4\x97jo eiti Latvijos prezidento pareigas._NEWLINE_Paskelb\xc4\x97 publikacij\xc5\xb3 konstitucin\xc4\x97s teis\xc4\x97s ir administracin\xc4\x97s teis\xc4\x97s, \xc4\xafstatym\xc5\xb3 leidybos reformos ir Bendrijos teis\xc4\x97s temomis.'